**Vprašanja in odgovori na Javni razpis za sofinanciranje pilotnega projekta »Osrednja**

**šolska kuhinja«:**

1. V občini imamo podružnično šolo v kateri je razdelilna kuhinja, obroki pa se pripravljajo v kuhinji matične šole. Zanima nas ali se lahko prijavimo na razpis za ureditev in opremo razdelilne kuhinje v podružnični šoli? Ali se lahko prijavi tudi kuhinjska oprema, ki je bila že nabavljena v tem letu?

Občina se lahko prijavi na razpis tudi samo za ureditev in opremo razdelilne kuhinje v podružnični šoli, vendar je namen razpisa predvsem ureditev osrednje šolske kuhinje tako, da bo možen sodobnejši način priprave hrane za več osnovnih šol, oz. dislociranih enot. Vprašljiva je smiselnost prijave na razpis, v kolikor se število lokacij (t.i. satelitskih kuhinj) ne bo povečalo, prav tako tudi, če se število obrokov, ki se že sedaj pripravljajo v kuhinji matične osnovne šole, ne bo bistveno povečalo.

Oprema, ki je bila ali bo nabavljena pred sprejemom *Odločitve o dodelitvi sredstev* po tem razpisu, ne more biti predmet sofinanciranja.